# Referat - styremøte nr. 6/17

**Tid: 23.08.2017 kl. 08:00 – 11:00**  
**Sted: Hos Kristin, Norges Bank** *.*  **Til stede: Henning, Lise, Arnt-Erik, Kristin, Torill, Trond.   
 Kirsten, Olav Egil   
  
Forfall: Atle**

**Dokumenter:** Alle saksdokumenter finnes på <http://www.nfn-fm.no/>

|  |  |  |
| --- | --- | --- |
| Sak nr. | Sak/tema (Alle dokumenter finner du i <http://www.nfn-fm.no/> ) | Ansv.oppf. |
| **25.17** | **Referat fra styremøte 5/17**.Referatet var sendt til styret13. juni**.** Etter korreksjoner og tilføyelser som følge av kommentarer, ble siste versjon sendt som epostvedlegg 17. august og lagt på hjemmesiden under Styremøte 6/17.  **Beslutning:**.  Referatet godkjent..  **Henning orienterte om at Lise hadde akseptert ny stilling i CBRE for tiltredelse i oktober.  Hun ønsker derfor formelt å tre ut av styret, men bidrar gjerne ved behov i overgangsperioden frem til ny tiltredelse. Styret aksepterte ønsket og Henning takket Lise for hennes innsats som hovedmedlem for Aker Solutions og som styremedlem og nestleder.**  **I en drøftingsrunde om hvem som kunne overta som nestleder etter Lise ble Torill først foreslått, men hun selv mente det var riktigere å ha styremedlemmet fra NfN Sykehus som nestleder og foreslo Trond. Trond aksepterte. Styret valgte Trond enstemmig. Styret besluttet videre å ikke erstatte styremedlemsposisjonen etter Lise, siden styresammensetningen på sju medlemmer hensyntok at styret ikke har varaposisjoner og at vi skulle tåle en reduksjon på ett medlem i perioden. Valgkomiteen varsles om endringen og for forberedelse til nye kandidater til styremedlemsposisjoner for neste års styre.** | **Olav E/**  **Henning** |
| **26.17** | **Økonomirapport** Økonomistatus pr. 08.08.17 sendt styret på forhånd til orientering.  **Inntekter:** Mangler innbetaling fra ett medlem – St. Olavs Hospital. Purret. Nytt medlem, Gjensidige. Kontingent NOK 15000,- fakturert.  **Kostnader:** Beløp utbetalt til Knowledge Group skulle vært fakturert av dem direkte til NfN Sykehus. Knowledge Group: Normal utvikling innen budsjetterte rammer.**.**   Styret var bedt om tilbakemelding/eventuelle kommentarer på epost. Ingen kommentar.  **Beslutning, Sak 26.17:** Styret tar økonomirapporten og medlemsinformasjonen til etterretning. | Olav E |
| **27.17** | **Ny avtale. NfN Benchmarking/Benchlearning** Notat fra NfN Sykehusv/ Gina Johansen og Trond Smogeli anbefaler at det utarbeides tilbudsforespørsel som en «Konseptkonkurranse» for det videre BM/BL-arbeidet. Det stilles spørsmål i notatet, om oppstart av et slikt arbeid er i konflikt med NfNs avtale med Multiconsult og om NfNs styre aksepterer at slikt arbeid gjennomføres og eventuelt betales av NfN Sykehus ved ett av sykehusene.  I beslutningsnotat til dette fra Henning refereres til tidligere beslutninger om videre utvikling av nøkkeltallsarbeidet samt til avtalen som er inngått med Multiconsult.  Det foreslås at NfN tar initiativ til utarbeidelse av en tilbudsinnbydelse innen  rammene av NfN Utviklingsprosjekt og at kostnadene med dette dekkes gjennom  NfNs ordinære budsjetter. I meningsutvekslingen på møtet ble kommentert at Multiconsult  sin sterkeste side er rådgiving innen eiendom og infrastruktur og svakere enn  ønskelig på kvalitets-/kostnadsfaktorer til «myke» tjenester**.**  **Beslutning**: Styret legger til grunn at det skal utarbeides et benchmarking/benchlearningskonsept som baseres på nåværende nøkkeltallsdatabaser og for øvrig innen rammebetingelser som foreslås av prosjektgruppe som oppnevnes av NfN for dette formål. Styret sluttet seg enstemmig, til forslaget til beslutninger i ovennevnte notat fra Henning. Følgende tilføyelser og utdypinger ble gjort:   * Morten Bendiksen spørres om å lede en prosjektgruppe som skal definere leveransen i tilbudsetterspørselen. * Prosjektleder rapporterer til styret, evt. via NfNs styrerepresentant. * Øvrige medlemmer i gruppen: Kari Riis, Trond Smogeli, Anders Thorvik og Arnt Erik Hansen (Kari og Anders forespørres). * Det gis en orientering om prosjektet på Nøkkeltallsmøtet i oktober. * Forslag til tilbudsdokumentasjon forelegges styret til møtet 2. november. * Styreleder ser på avtalen med Multiconsult om den eventuelt kan reforhandles på områder der den etter disse beslutningen bør endres og eventuelt forlenges. | Trond  Henning |
| **28.17** | **Møteaktivitetene**  **1. Nøkkeltallsmøtet**  Foreløpig få påmeldte. Kirsten sender ut reminder.  Til formøtene som ledes av Arnt Erik inviteres også medlemmer som ikke har registrert nøkkeltall.  **Beslutning**: Styret er enig i at disse møtene også kan være nyttig for de som ikke har levert tall og kan kanskje også være til inspirasjon for fremtidig deltagelse..  Det er viktig å opprettholde kravene til konfidensialitet om tallmaterialet. Når tall fra nøkkeltallsregistreringen anvendes må enten være anonymisert eller de som ikke har levert tall må «gå på gangen». Arnt-Erik organiserer møtet slik at dette ivaretas. Programgruppen for Nøkkeltallsmøtet har møte 11. oktober (styremøtet 12. oktober utgår – se sak 34.17).  **2. Temamøte Digitalisering**  **Beslutning:** I tiden fremover gis prioritet til arbeidet med sak 27.17samt forberedelse og gjennomføring av Nøkkeltallsmøtet. Det er også behov for tid til god forberedelse av et møteprogram for Digitaliseringsmøtet.  Siktemål: Gjennomføring Temadag Digitalisering gjennomføres i 1. kvartal 2018.  Eventuelt samarbeid med NTNU om et felles møte i forbindelse med NTNUs bransjedag 2. november i år, utgår.  **3. Status, faggruppemøtene**  Kirstens statusrapport og møteplan var sendt ut til styret/lagt på hjemmesiden til orientering. Det er gledelig å registrere at sykehusene er representert med deltakere på faggruppemøtene i år.   Sykehusgruppen har sin egen BM-samling på Gardermoen 16.-17. november.  **Beslutning:** Trond koordinert med Margrethe bidrar til at Kirsten får en aktuell navneliste på kontaktpersoner fra sykehusene, slik at hun kan innby dem til faggruppemøtene. | Kirsten      Kristin Arnt-Erik  Henning  Trond |
| **29.17** | **Prosjektforslag – Felles metode for måling og benchmarking av energikonsum**  Torill hadde trukket denne saken før møtet og ga følgende begrunnelse i møtet: Dagens nøkkeltall på energiområdet gjennom NfN beregnes på bakgrunn av BTA, det vil kreve at NfN endrer måltallet og benytter vår omforente benchmarkingsmetodikk på energi og klimagassregnskap om vi skulle bli med, dessuten er det for sent for Statsbygg å få resultat og analyser i hhv juni / oktober.  *Statsbygg ønsker å prøve ut metodikken i praksis en første runde 2018 og benchlearne på porteføljenivå (ikke rapportere på enkeltbygg som NfN legger opp til) . Kanskje plukker vi ut enkeltkategorier av bygg eks innenfor undervisningssektoren og gjør dypdykk på enkeltprosjekter.* |  |
| **30.17** | **Nøytralt kontaktforum**  Trond og Henning har hatt to møter med NHO Service med forslag til å etablere et nøytralt kontaktforum for utveksling av bestillere/leverandørers felles faglige interessepunkter innen FM, under NHO Service’s ledelse. Siste møte var 22.08. I tillegg til folk fra NHO var Kinnarps, Rentokil og CompassGroup med på det siste møtet.   NHO Service har etablert egen arbeidsgruppe med representanter fra NHO Service sitt bransjestyre for FM/FDV, for å diskutere dette området videre internt og med NfN. Følgende representanter inngår i arbeidsgruppen   * Kathinka Friis Møller, CompassGroup Norge (Styreleder og leder arbeidsgruppen) * Liv Tveter, Kinnarps AS * Tom Valen Pettersen, Sodexo AS * Espen Agnalt, Rentokil Initial AS   Arbeidsgruppen stiller seg positive til initiativet og ser at leverandørbransjen har behov for bedre interaksjon med oppdragsgiversiden/NfN. Kathinka viderefører denne saken i bransjestyrets strategiarbeider nå i høst. De kommer deretter tilbake på dette til oss.  **Beslutning:** Vi tar deres reaksjon opp på vårt strategi-styremøte (8/17) – 18.12. (se under sak 34.17) | **Henning Trond** |
| **31.17** | **Digitaliseringsprosjektet** Roy Johansen presenterte status, Smarte Bygg/NfN.  Pr. i dag er følgende av våre medlemmer deltagere:   * DNB * Sykehuset Østfold * Norges Bank * Statens vegvesen * Statoil   I drøftingene etterpå ble et hovedspørsmål hvordan vi skal anvende de digitale løsningene i strategimål og løsninger.  Blant annet er seleksjon av de mest resultatgivende «Use cases» en viktig oppgave. Her har DNB allerede valgt ut 20 cases – det kan være interessant å følge de videre erfaringer med dette.  Roy kommer med et tilbakespill på disse spørsmålene til neste styremøte.   **Beslutning:** Digitalisering blir et hovedtema på styremøte 7/17, 2. november hos Telenor (se Sak 34.17). Stikkord: Hvordan anvende resultatene av sensorbruk/roboter – arbeidsgiverrollen, management-rollen – (hva, hvordan, innspill, læring…) | **Henning** |
| **32.17** | **Informasjon/kommunikasjon**  Saken ble løselig diskutert, med innspill fra Lise. Lise har deltatt i gruppen som har utredet dette området. Hun understreket at hun med glede overfører sine erfaringer og oppfatninger til Kirsten eventuelt andre som vil engasjere seg i dette arbeidet videre.  Med henvisning til tidligere beslutning om å opprettholde NfNs hjemmeside, kommenterte Lise at bruk av internett til dette formål er på vei ut. Hun var også tydelig på at om vi oppretter egen profil på LinkedIn, må den benyttes aktivt.  Utover en løselig diskusjon, ble saken utsatt til neste møte. | Kirsten |
| **33.17** | **Oppmerksomhet fra NfN ved spesielle anledninger** Olav Egil hadde et innspill til denne saken i notat datert 8. august 2017. Siden saken ble behandlet/besluttet over epost, var henvisning til notatet med et sammendrag oppført som fotnote i saklisten, med styreleders anbefaling om å slutte seg til forslaget.  **Beslutning**: Alle styremedlemmene hadde sluttet seg til notatets anbefalinger pr email, i forkant av møtet. I tilfeller der det knyttes usikkerhet til om oppmerksomhet kan være aktuelt, vurderes dette individuelt i lys av beskrivelsene i notatets 5 punkter.  Det bør vurderes å ta med et punkt om dette når Statuttene revideres. | Henning Olav E |
| **34.17** | **Styrets Årsplan 2017**  **Beslutninger:** De foreslåtte styremøtedagene i høst kommer relativt tett på hverandre, i tillegg til gjennomføringen av Nøkkeltallsmøtet 18.-19. oktober hvor det er ønskelig at så mange som mulig fra styret deltar.  Derfor sløyfes det planlagte styremøte 12. oktober.  Programgruppen for Nøkkeltallsmøtet vil møtes 11. oktober for å legge siste hånd på rapporteringsmaterialet/programmet.   Planlagte styremøter:   **7/17 02.11.** hos Telenor.  Hovedsaker: Digitaliseringsprosjektet. Tilbudsinnbydelse, BM/BL-avtalen.  Tidsfastsettelse senere.   **8/17 18.12** hos Statsbygg. Langt møte som avsluttes med julemiddag (avgåtte styremedlemmer invitertes). På saklisten: Strategi, statutter, arbeidsfordeling for Årsmøtet 2018 etc. Tidsfastsettelse senere.  Oppstart av møter tilpasses slik at Atle kan reise fra Bergen om morgenen samme dag. Møtene tilstrebes fortsatt gjennomført innenfor rammen av tre timer: Møtene 7 og 8 i år vil likevel ha utvidede tidsrammer, grunnet møtenes temaer og behov for tilstrekkelig diskusjon og behandling. | Henning Olav E  Torill Henning Olav E |
| **35.17** | **Eventuelt**  Punktet «ThinkFM», kort rapport fra Eli-Sofie Munthet Kaas, vinner av Masterprisen 2016, ble ikke behandlet. Saken var lagt til orientering og krever ikke ytterligere behandling. |  |